כנס גיוס מיון והשמה 2013
דף הבית כנס קהילת הגיוס 2019 – כאן מגייסים במסות כנס קהילת הגיוס 2013
כנס קהילת הגיוס 2013
לעשות יותר עם פחות – איך להפוך לארגון מגייס אפקטיבי!
בימים אלה בהם הכלכלה העולמית ובתוכה כלכלת ישראל נמצאת בטלטלה מתמדת (עולה, יורדת ומסתחררת בקצב מהיר) נדרשים בעלי התפקידים בארגונים וביניהם אנשי הגיוס ומנהלי הגיוס להתאים את עצמם ואת מערך הגיוס בארגון לצרכים המשתנים. הגדרות תפקיד, פיתוח מקורות גיוס, תהליכי מיון, ראיונות קליטה ושימור. כל מרכיבי תהליך הגיוס מושפעים אם בהורדת תקציבים והעלאת הדרישות ואם בצורך להתאמות טכנולוגיות ותגובות מהירות ואפקטיביות.
בודאי שאלת את עצמך לא פעם:
איך מתמודדים ביומיום?
מה עושים בארגונים אחרים?
איך ניתן למרות הקשיים וחוסר הודאות לקדם את נושא הגיוס בארגון שלי?
הירשמו עכשיו לכנס הגיוס מבית HRUS ולא תרגישו לבד. בכנס ניתן לפגוש את עמיתייך לתחום ממגוון ארגונים, וכן לשמוע רעיונות ודרכי התמודדות מאנשי קהילה בכירים, סמנכ"לים ומנהלי משאבי אנוש, לצד אנשי אקדמיה ומובילי דעה מעולם הגיוס. ניתן יהיה ללמוד מה נעשה בארגונים אחרים ולהתאים את הפתרונות לצרכי הארגון שלך. משתתפי הכנס ייהנו מיכולת בחירה בין מסלולי לימוד שונים. המרצים, מהארגונים המובילים במשק, יחלקו עם השומעים מידע, יחלקו מניסיונם ומומחיותם, מהם הקשיים והפתרונות שהם מצאו ומשמשים אותם להתמודדות היומיומית בארגון שלהם. המרצים יסקרו מתודולוגיות וכלים לשיפור תהליכי הגיוס הארגוניים, ילמדו כיצד לבנות צוות גיוס מנצח, ואיך ניתן לחבר את הגיוס לביזנס.
מטרת הכנס: לימוד ושיתוף הדדי בקרב קהילת משאבי האנוש במיקוד על שיפור תהליך הגיוס בארגונים. בכנס הגיוס נלמד כיצד ארגונים אחרים עושים את זה? מה הם הכלים הזמינים לרכז/ת הגיוס? כיצד בונים תשתית גיוס ארגונית? ומה צפוי להשתנות בעולם הגיוס בשנים הקרובות.
קהל היעד של הכנס: החל מרכז/ת הגיוס ועד לסמנכ"ל משאבי האנוש, שכן מסלולי הכנס נבנו כך שיתאימו לרמות עיסוק שונות – והרי מרבית העוסקים במשאבי האנוש – עסקו, עוסקים ויעסקו – בנושא גיוס העובדים ושימורם בארגון לכל אורך הקריירה.
כנס קהילת הגיוס לשנת 2013
ייערך ב-29 לינואר במלון כפר המכבייה
עלות הכנס 600 ש"ח למשתתף
(500 ש"ח למשלמים מוקדם)
לקבלת פרטים נוספים והתחלת רישום לכנס הגיוס, יש להזין את הפרטים הבאים, וללחוץ על הכפתור:
* לאחר מילוי הטופס תשלח חוברת לו"ז הכנס וטופס רישום למייל שיוזן!
לו"ז כנס הגיוס 2013:
08:00-09:00 התכנסות ורישום, מזנון בוקר באיזור ההתכנסות – זמן מצויין לנטוורקינג!
09:00-09:40 פתיחת הכנס ופאנל חשיפת תוכנית המצוינות בגיוס בהנחיית יורם שולטהייס
09:40-10:10 מגיוס לשימור ובחזרה – איך להיות ארגון אפקטיבי ד"ר גדי רביד
סגן דיקן ביה"ס למנע"ס נתניה
10:10-10:40 להוציא את העובד המתאים מהבקבוק: כך תגרמו למועמד הנכון להתעניין בכם רז מצנע
סמנכ"ל השיווק של אולג'ובס
10:40-11:10 "תוכנית הבוקר של משאבי אנוש" – ראיון מיוחד עם רמי לוי
על משאבי אנוש וגיוס בחברת שיווק השיקמה רונית בן בסט מראיינת את:
11:10-12:00 הפסקה – כיבוד עשיר ומינגלינג באיזור ההתכנסות
פיצול למושבים
ריימן מרכז ריימן מערב
12:00-12:50 הרצאת צמד: לחבר את הגיוס לביזנס – BusinessHR
מדדים ויעדים בגיוס – שיפור האפקטיביות של הגיוס בארגון
שלומית בן דוד
גם בגיוס חושבים Business
יונית לנדוי, מנהלת מחלקת גיוס וניוד בחברת פלאפון הרצאת צמד: הגיוס כפרויקט
המעבר מתהליכי גיוס שוטפים לפרויקט גיוס מהיר ונרחב
גלי קובו, ראש מדור גיוס והשמה Cal
יישום מתודולוגיות של ניהול פרויקטים בתהליך הגיוס
שי שרגל, בעלים ומנכ"ל חברת RBS Projects
12:50-13:20 HR Intelligence – הדבר הבא בעולם הגיוס
דרור קעטבי, מנכ"ל ובעלים של חברת קישורים "לרבע את המעגל" – כיצד נגשר על פערי הידע של מועמדים חסרי נסיון
ליאור סולטן, מנכ"ל כלכלן פרקטי
חדשנות בתהליך מיון המועמדים כמנוף לשיפור אפקטיביות הגיוס
אייל נאור, סמנכ"ל IT ומשאבי אנוש וחבר הנהלה בחברת G4S GroupIsrael
כלים פרקטיים למדידת מקורות הגיוס
אתי רייכנשטיין, מנהלת גיוס בחברת ריטליקס
13:50-15:00 הפסקת צהריים מלאה
15:00-15:30 בניית צוות גיוס מנצח אבי דנטס,
מנהל גיוס ותכנון פרט
15:30-16:40 מיתוג הארגון בפני מועמדים פוטנציאלים – הטאלנט הבא יכול להיות שלך! דליה שליו
תרגיל מעשי בגיוס עובדים ומיתוג הארגון יוליה ריינשמידט,
16:40-16:45 סיכום הכנס והגרלות יורם שולטהייס
פירוט על ההרצאות והמרצים בכנס הגיוס:
פתיחת הכנס ופאנל חשיפת תוכנית המצוינות בגיוס
חשיפה ראשונה של תוכנית המצוינות בגיוס שנבנתה בשיתוף של התעשייה, האקדמיה ו-HRus.
בפאנל המיוחד, בהנחייתו של מנכ"ל HRus, יורם שולטהייס, יוצג תהליך הבנייה, החל מהגדרת הצורך והאתגרים ועד לבנייתה של תוכניות המצוינות בגיוס שעתידה להביא לשינוי תפיסה בעולם הגיוס בישראל ולהגדלת המקצועיות בתחום הגיוס בארגונים.
מגיוס לשימור ובחזרה – איך להיות ארגון אפקטיבי
שם המרצה: ד"ר גדי רביד, סגן דיקאן בית הספר למנהל עסקים המכללה האקדמית נתניה
תיאור ההרצאה: בשביל להפוך ארגון לארגון אפקטיבי בגיוס ניתן להתחיל מהסוף להתחלה! על ידי ביצוע שימור אפקטיבי של עובדים ושימוש בכלי גיוס פנים ארגוניים (מניוד עובדים ועד מסלולי קידום) יכול כל ארגון להקטין את צרכי הגיוס של עובדים חדשים ובמקביל לאייש משרות בטאלנטים שכבר הוכיחו את יכולתם בארגון עצמו. בהרצאה נסקור מה הם האתגרים האמיתיים ונלמד על הפתרונות – כיצד לעשות שימור בצורה נכונה וכיצד שימור עובדים מתחיל כבר בגיוסם.
להוציא את העובד המתאים מהבקבוק: כך תגרמו למועמד הנכון להתעניין בכם
שם המרצה: רז מצנע סמנכ"ל השיווק של אולג'ובס
השכלה ורקע מקצועי: סמנכ"ל שיווק ותוכן ב- AllJobs בארבע האחרונות. בתפקידו הקודם היה מנכ"ל bona– רשת חברתית לבני נוער מבית ynet ולפני כן כמנהל שיווק לצעירים בפרטנר. בעל תואר ראשון במדעי ההתנהגות מהמכללה למנהל ולומד לתואר שני בייעוץ ופיתוח ארגוני באוניברסיטת ת"א.
"תוכנית הבוקר של משאבי אנוש" – ראיון מיוחד עם רמי לוי
רונית בן בסט מראיינת את רמי לוי על משאבי אנוש וגיוס בחברת שיווק השיקמה.
רונית בן בסט ורמי לוי על במה אחת בראיון בסגנון תוכניות הבוקר בטלויזיה נחשוף הכל ונענה על כל השאלות הבוערות בתחום משאבי האנוש בכלל ובתחום הגיוס בפרט – כיצד עושים זאת בחברה קימונאית גדולה. השאלות יאספו מראה באמצעות הפורטל (פרטים בהמשך) וכן יועלו באופן חי מהקהל. הזדמנות חד פעמית לשמוע על ניהול משאבי אנוש מזוית אחרת ממי שבנה את אחת החברות הגדולות והמדוברות ביותר בישראל.
איש עסקים ישראלי, בעל השליטה ברשת המרכולים "רמי לוי שיווק השקמה" וברשת הסלולרית הווירטואלית רמי לוי תקשורת. בנוסף מכהן כחבר במועצת עיריית ירושלים מטעם סיעת ירושלים תצליח בראשות ראש העיר ניר ברקת.
את דרכו העסקית החל לאחר שהשתחרר מצה"ל בחנות משפחתית קטנה בשוק מחנה יהודה. בשנת 2007 הנפיק לוי את חברת הבת בקבוצה, "רשת חנויות רמי לוי שיווק השקמה 2006 בע"מ" בבורסה לניירות ערך בת"א. ב2009 רכש לוי את מפעל עוף העמק, שעמד לפני סגירה‏‏. בספטמבר 2010 הקימה החברה שבשליטתו את חברת רמי לוי תקשורת, כמפעיל רשת סלולרית וירטואלית. ב-2011 כללה הרשת 23 מרכולים בישראל. וכן נכנס לוי לפעילויות עסקיות נוספות בתחום הנדל"ן בישראל ובבולגריה ובתחום הביטוח.
רונית בן בסט
בעלת 24 שנות ניסיון בתחום משאבי אנוש, בין תפקידיה: ניהול והובלת משאבי אנוש ב Lsi Logic, סמנכ"ל משאבי אנוש בסלקום, סמנכ"ל משאבי אנוש עולמי של צ'ק פוינט ומנהלת משאבי אנוש בכירה בסיסקו.
רונית בעלת תואר ראשון בעבודה סוציאלית מאוניברסיטת תל-אביב אותו סיימה בהצטיינות, תואר שני בהתנהגות ארגונית בפקולטה למנהל עסקים של אוניברסיטת תל-אביב. רונית סיימה תכנית לימודים של Executive MBA ייחודית לסיסקו באוניברסיטאות INSEAD ו- IMD באירופה. ותכנית להכשרת מנהלי משאבי אנוש בכירים בעולם של פרופ' דייב אולריך באוניברסיטת מישיגן בארה"ב.
איך מייצרים חיבור אמיתי בין תהלכי גיוס ומשאבי אנוש
שם המרצה: דלית כהן, מנהלת אגף גיוס ופרט HOT
השכלה ורקע מקצועי: מנהלת בשלוש השנים האחרונות את אגף גיוס ומשאבי אנוש פרט בחברת HOT, ומובילה את תהליכי המיון, הגיוס, הקליטה והליווי בארגון. בתפקידה הקודם ניהלה את מחלקת הגיוס. בעלת תואר הראשון בפסיכולוגיה ותקשורת מאוניברסיטת חיפה ותואר שני בפסיכולוגיה ארגונית מאוניברסיטת בר אילן.
תיאור ההרצאה: דלית תציג בהרצאתה פרויקטים נבחרים הממחישים את החיבור בין עולמות משאבי אנוש וגיוס, הנותנים מענה מערכתי לצרכי הארגון והמנהלים, תוך התייחסות לשלבי הגיוס, הקליטה והליווי. ההרצאה תיתן כלים למנהלי גיוס ומשאבי אנוש כיצד לבנות תהליכים אפקטיביים בארגונם.
מיתוג הארגון בפני מועמדים פוטנציאלים – הטאלנט הבא יכול להיות שלך!
שם המרצה: דליה שלו
השכלה ורקע מקצועי: מנהלת משאבי אנוש וגיוס במועצה האזורית חבל מודיעין, העמותה לגיל הרך בתחום החינוך. מנהלת ויוצרת קבוצות ופורומים מובילים בקהילה כדוגמת "השולחן העגול HR" ב Facebook וב Linkedin. מונתה לאחרונה לנהל את פורום תפוז "ניהול משאבי אנוש וגיוס". דליה מתמחה בגיוס דרך רשתות חברתיות ומביאה שנים של ניסיון בתחום גיוס טאלנטים ב New Media. דליה בעלת תעודת הסמכה להנחיית קבוצות למנהיגות ומצוינות בארגונים, מאוניברסיטת בר אילן. וניסיון רב בגיוס עובדים בפלאפון בתחומים מגוונים, ובהתמחות באנשי מכירות.
תיאור ההרצאה: ההרצאה תסקור את המציאות הנוכחית המעמידה בפני הטאלנט את האפשרות לבחור את המעסיק אליו ירצה להצטרף. מכוון שלעיתים גם השכר והתנאים זהים, תעסוק ההרצאה בשאלות הבאות:
מה יגרום לטאלנט לבחור בארגון שלך?
כיצד תצליח לבדל עצמך על פני הארגונים המתחרים?
האם מנהל הגיוס של היום, זקוק לכישורי שיווק?
האם הוא צריך להשקיע במיתוג ופרסום הארגון שלו?
בתחרות על הטאלנט הבא, נדרש המגייס לצעד אחד קדימה ולהובלת המועמד לבחירה הנכונה. ההרצאה של דליה תציג study case וכלים פרקטיים למגייס.
תרגיל מעשי בגיוס עובדים ומיתוג הארגון
שם המרצה: יוליה ריינשמידט
השכלה ורקע מקצועי: מנכ"ל בחברת "קאסטאפקט", חברה להסרטה עסקית (business filming) למטרת שיפור בביצועי מכירות, שירות וניהול, וכן ליצירת ערך והגדלת התוצאות העסקיות של הארגון. יוליה עוסקת בתהליכי פיתוח ארגוני ושינוי ארגוני בחברות מובילות בארץ מזה 9 שנים.
תיאור התרגיל: מטרת התרגיל המעשי: יצירת תוצרי למידה מוחשיים ויישומיים לשימוש אנשי הגיוס ומשאבי האנוש ביום שאחרי הכנס בארגונם. בתרגיל, יחולקו משתתפי הכנס לקבוצות עבודה כאשר כל קבוצה תייצר איזור מסויים בדף הקריירה של אתר חברה דמיונית, כולל עבודה על תסריטים לסרטונים של החברה "למה כדאי לעבוד כאן". התרגיל יסתיים בתפירה של החלקים השונים של דף הקריירה מהקבוצות השונות לדף קריירה ייצוגי לחברה הדמיונית.
במסגרת התרגיל ילמדו המשתתפים כיצד ליישם קבוצות חשיבה דומות במסגרת עובדי הארגון במטרה ליצור דף קריירה אפקטיבי לארגונם!
מטרות המשנה של התרגיל: יצירת אחדות ומסגרת של קהילה משתפת ויוצרת, אפשרות נטוורקינג ולמידה קבוצתית בין ארגונים שונים.
בניית צוות גיוס מנצח
שם המרצה: אבי דנטס, מנהל גיוס ותכנון פרט בלאומי קארד
השכלה ורקע מקצועי: בעל ניסיון רב בתפקידי גיוס והדרכה. בתפקידו הנוכחי, מנהל גיוס ותכנון פרט בלאומי קארד. תפקיד אותו בנה משלב ההקמה ואותו ממלא בארבע השנים האחרונות. אבי בעל BA במנהל עסקים עם התמחות בשיווק.
תיאור ההרצאה: האתגרים בעולמות הגיוס הולכים ומתעצמים בשנים האחרונות, בדגש על יעילות כלכלית אל מול דרישות הולכות וגוברות למספר עובדים גבוה יותר,מבלי להתפשר על איכות העובדים ובפרופיל עובד מורכב יותר, לפיכך נדרשות מיומנויות רבות יותר על מנת להצליח. הרצאתו של אבי תתמקד בפעילות אותה ביצע בהצלחה בשנה החולפת בלאומי קארד, מתוך רצון לשפר משמעותית את תהליכי הגיוס בחברה, לחסוך ולהתייעל, או במילים אחרות: איך עושים יותר – בפחות.
שם המרצה: אתי רייכנשטיין, מנהלת גיוס בחברת ריטליקס
השכלה ורקע מקצועי: כיום מנהלת הגיוס של חברת ריטליקס, בעבר מילאה תפקידי ניהול גיוס בחברת שטראוס ובחברות השמה. אתי בוגרת MA בלימודי עבודה מאוניברסיטת ת"א.
תיאור ההרצאה: בהרצאה יסופקו כלים פרקטיים לבניית תקציב הגיוס ומדידת מקורותיו. ההרצאה תעסוק בשאלות הבאות:
מהן הנחות העבודה?
מה הם המשתנים בהם ניתקל בפועל?
בנוסף תתייחס אתי להתייעלות בגיוס ולמקורות גיוס המסייעים בצמצום העלויות.
גיוס בכירים – איך להביא את המנהל הבא!
שם המרצה: עינת הרש, יועצת ארגונית
השכלה ורקע מקצועי: כיום יועצת ארגונית, לפני כן שימשה כמנהלת הגיוס של קבוצת קוקה קולה. בוגרת תואר ראשון במדעי ההתנהגות ותואר שני במנע"ס עם התמחות בייעוץ ארגוני. עינת החלה את דרכה בתחום משאבי האנוש כקצינת ת"ש וכקצינת תורה והדרכה, ובאזרחות עבדה בחברת השמה ובחברת סטרטאפ.
תיאור ההרצאה: הרצאתה של עינת תבחן כמה שאלות מרכזיות בנושא גיוס הבכירים:
האם הוא שונה או דומה לכל גיוס אחר?
האם קיימת נוסחת פלא?
כללי עשה ואל תעשה בגיוס בכירים וקריטריונים להצלחה.
שם המרצה: שלומית בן דוד
השכלה ורקע מקצועי: עד לאחרונה מנהלת תחום יעוץ ושירותים בחברת הייעוץ HRD . מביאה עימה כ 20 שנות ניסיון בניהול הגיוס וניהול משאבי אנוש בארגונים מגוונים, בניהם: כ 7- שנים בחברת Texas Instruments מנהלת משאבי אנוש של חטיבת הפיתוח בארגון, וכן בתפקידי משאבי אנוש בחברת הסטרטאפ (גמאסייט( ובבית התוכנה טלדור. שלומית מביאה עימה ניסיון רב בהנחיה והדרכת סדנאות והרצאות וכן בתהליכי יעוץ והטמעת חדשנות לאנשי משאבי אנוש ומנהלים בארגונים.
תיאור ההרצאה: בהרצאה יחשפו המשתתפים לארגז הכלים לבניית תוכנית עבודה שנתית – ילמדו 4 כלים שיעזרו לנהל את פעילות הגיוס באירגון באופן אפקטיבי ומקצועי.
בשנים האחרונות עולם העבודה דינמי מתמיד. באופן תכוף מתרחשים שינויים ארגוניים, שינויים בצרכי הלקוחות, צמיחה או צניחה מהירה בביקושים למוצרים או לשרותים. כל אלה מחייבים את כל מחלקות הארגון להגיב במהירות וביעילות למציאות המשתנה. תנודות אלה משפיעות מאוד גם על מחלקות הגיוס בארגונים יום אחד טובעים בעומס גיוסים של בעלי מיומנויות מסויימות ולמחרת כבר עוסקים בתוכניות קיצוצים או גיוס של בעלי מיומנויות אחרות לגמרי.
בצל כל אלה עדיין מצופה ממחלקת הגיוס לגייס באפקטיביות ובמקצועיות, לעמוד ביעדים ולאפשר לארגון לעמוד בתוכניות העבודה. כיצד ניתן להתמודד טוב יותר במציאות תעסוקתית המשתנה במהירות גדולה?
בהרצאה זו יוצגו 4 כלים שיכולים לעזור לכם לנהל באופן אפקטיבי ומקצועי את הגיוס בארגון.
ההרצאה תעסוק בהיבטים תקציביים ועסקיים של תהליך הגיוס על כל רבדיו. המשתתפים יקבלו כלים להתמודדות וחיבור של העולם העסקי לתחום משאבי האנוש, כיצד ניתן לייעל תהליכים ולשפר את האפקטיביות בגיוס וכן כיצד ניתן לקבל תקציבים על ידי ייצוג עסקי של תהליכי הגיוס מול ההנהלה ומקבלי ההחלטות בארגון.
שם המרצה: יונית לנדוי, מנהלת מחלקת גיוס וניוד בחברת פלאפון
השכלה ורקע מקצועי: בעלת 15 שנות ניסיון בתחום משאבי אנוש וגיוס, בין תפקידיה: ניהול והובלת אופרציות גיוס וכ"א, סיום שירות צבאי כסרן בתפקידי פיקוד, הדרכה וכ"א בצבא. ניהול משאבי אנוש וגיוס בחברת טסקום, ניהול אגף גיוס בטלדור ומזה 3 שנים מנהלת את מחלקת גיוס וניוד כ"א בחברת פלאפון. יונית בעלת תואר ראשון במנהל עסקים, עם התמחות במשאבי אנוש ממכללת דרבי אותו סיימה בהצטיינות.
תיאור ההרצאה: ההרצאה תבחן כיצד ניתן להפוך את ניהול הגיוס להסתכלות עסקית. בנוסף תציג כיצד אבחון מקצועי של האנשים הנכונים מקל ומיעל את הדרך. איך לצד מכוונות עסקית ומקסום תהליכים מחלקות גיוס יכולה לתת שירות מהיר יותר ב SLA קצר יותר, לצמצם מקורות גיוס ולחסוך בתקציב הגיוס ולהוביל שת"פ ושותפות עם לקוחות פנימיים מתוך מקום של ערך מוסף ולא מתוך התנהלות של שגרה.
שם המרצה: שי שרגל, בעלים ומנכ"ל חברת RBS Projects
השכלה ורקע מקצועי: היה נשיא ה- PMI (הגוף המרכז את ניהול הפרויקטים בעולם) בישראל במשך תקופה של 7 שנים והיום בעלים ומנכ"ל חברת RBS Projects.
תיאור ההרצאה: הרצאתו של שי תעסוק בשימוש שניתן לעשות בתהליכי ניהול הפרויקטים בארגון, ככלי פרקטי לניהול תהליך הגיוס.
שם המרצה: גלי קובו, מנהלת מדור גיוס והשמה, חברת הנהלת אגף משאבי אנוש בחברת Cal.
השכלה ורקע מקצועי: בעלת תואר שני בפסיכולוגיה מחקרית מאוניברסיטת בר-אילן. בעלת ניסיון עשיר בניהול גיוס וניוד עובדים ותהליכי משאבי אנוש חוצי חברה בארגונים גדולים ומובילים במשק. מזה חמש שנים מכהנת בתפקידה בחברת Cal, ולפני כן שימשה בתפקידי גיוס ומיון בחברת סלקום.
בעלת ניסיון רב בתהליכי מיון והערכת עובדים אותו צברה בעבודתה כפסיכולוגית תעסוקתית במכון פילת וכמובילת תהליכי מיון עובדים ובכירים בארגונים בהם עבדה.
תיאור ההרצאה: יוצג case study של גיוס מאסיבי עבור פרוייקט עסקי בחברת Cal. המקרה מדגים תכנון וניהול תהליך גיוס על פי מתודולגיית ניהול פרוייקטים עבור פרוייקט עסקי בחברה.
הצבת אנשי משאבי אנוש והגיוס בפרט עוד בשלבי תכנון הפרוייקט כתנאי הכרחי להצלחת הפרוייקט העסקי, אפשרו תכנון מוקפד ומדוייק של תהליך הגיוס מראש. אלה הוכיחו עצמם בתוצאות של גיוס מוצלח מאוד במונחים של עלות, קצב ולוחות זמנים והתאמה לצרכים העסקיים.
מעורבות ושותפות גדולה של משאבי אנוש בכל שלבי הפרויקט הביאה לניצול מקסימאלי של המשאבים וחיסכון בעלויות.
מתודולגיית ניהול פרוייקטים וטרמינולוגיה הלקוחה מעולם ניהול הפרוייקטים הכניסה נופך חדש וממוקד לתהליכי הגיוס אליהם אנו כה מורגלים והפכה אותם מטובים למצויינים.
"HR Intelligence – הדבר הבא בעולם הגיוס" שימוש במודיעין עסקי כמנוף להגעה לטאלנטים ולמועמדים פאסיביים
שם המרצה: דרור קעטבי, בעלים ומנכ"ל של חברת קישורים IESF – חברה בינלאומית של Executive Search ושותף בכיר ב- TWI – ארגון בינלאומי של מודיעין עסקי תחרותי בתחום HR.
השכלה ורקע מקצועי: בוגר אוניברסיטת תל אביב, בעל ניסיון ניהולי רחב בתפקידי פיקוד והדרכה (סא"ל מיל') ובמסגרות אזרחיות. בשנת 1989 הקים את חברת קישורים ומאז מנהל אותה. בשנת 2010 הצטרפה קישורים ל – IESF – ארגון בינלאומי הגדול מסוגו בעולם בתחום ה- Executive Search , עם 130 סניפים ב- 40 מדינות. תוך תקופה קצרה הפך דרור לבעל תפקיד רשמי בארגון וכיום משמש כמנהל עולמי של סקטור FMCG . בנוסף לכך – שותף בכיר ב- TWI – ארגון בינלאומי היחיד בעולם העוסק ב- HR Intelligence. מרצה במסגרות שונות ומשמש יועץ מקצועי למנהלים בכירים.
תיאור ההרצאה: במסגרת ההרצאה יספר דרור על מגמות וחידושים בעולם בתחום גיוס ואיתור מועמדי מפתח (טאלנטים). איך עולם המידע הפך להיות זמין ונגיש מצד אחד, אך מצד שני, בשל הגודש העצום, נוצר קושי להתמודד ולהגיע למידע הספציפי אותו מחפשים- בבחינת "מרוב יער אי אפשר למצוא את העץ הרצוי לנו…" על רקע זה, תוצג גישה חדשנית המובילה כיום בעולם ומציעה פתרון יעיל וממוקד, תוך חסכון משמעותי בזמן ובעלויות הגיוס – HR Intelligence.
HR Intelligence: פתרון חדשני וייחודי, המשלב מודיעין עסקי תחרותי עם תחום משאבי אנוש והופך להיות כיום מאד פופולארי בקרב חברות בעולם. תחום המודיעין העסקי בגיוס נוצר כתוצאה מהצורך לגייס את הכשרונות שאינם גלויים ואינם מחפשים עבודה באופן פעיל. התהליך מתבסס על שלושה ערוצי ערך: sourcing ,talent-pool ,Market intellignce – בהרצאה יוצגו שלושת ערוצי הערך הללו ויילמדו דרכי המימוש שלהם בדגש על תחום הגיוס.
"לרבע את המעגל" – כיצד נגשר על פערי הידע של מועמדים חסרי נסיון
שם המרצה: ליאור סולטן, מנכ"ל כלכלן פרקטי- מכון ההכשרה המקצועית לכלכלנים ולרו"ח.
השכלה ורקע מקצועי: ליאור סולטן , הקים את מכון ההכשרה כלכלן פרקטי, שתוכניות ההכשרה שלו מצליחות לקצר את משך ההכשרה של העובד באירגון, היום למכון שלוחות בארה"ב, גרמניה, צרפת וכמובן ישראל. לליאור תואר ראשון ושני בכלכלה , ותואר ראשון במתמטיקה הוא כיהן במספר תפקידים בכירים.
תיאור ההרצאה: הבעיה העולמית, בגיוס מועמדים מתחומי הכלכלה וראית החשבון למחלקות הכלכליות בארץ ובחו"ל והפתרון . ההרצאה תעסוק בשאלות הבאות:
החשש בקרב מנהלות משאבי האנוש בגיוס מועמד ללא שנה –שנתיים ניסיון.
התהליך ההכשרה היקר של כ40,000 שקלים למגויס , ותעודת הביטוח שלנו לאירגונים.
הצלחה עולמית של כלכלן פרקטי בתאגידי הענק בעולם והקשר לחברה שלך.
כדי להקטין את חוסר הוודאות בקליטת כלכלן או רו"ח לארגון , היית רוצה לקבל תעודת ביטוח שתמנע מחברה בזבוז כספים מיותר, וזה בדיוק מה שאנחנו נותנים בכתב!
שם המרצה: אייל נאור, סמנכ"ל IT ומשאבי אנוש וחבר הנהלה בחברת G4S GroupIsrael.
השכלה ורקע מקצועי: בעל ידע רב ומומחיות בתחום משאבי אנוש: גיוס, מיון, פיתוח אישי, שירותי ייעוץ והדרכה. ומומחיות בתחום ה-IT: יישום ואפיון חוצי ארגון של תוכנה וחומרה. בעבודתו מביא גישת ניהול ייחודית, המשלבת את הצד האנליטי (IT) עם יכולות בינאישיות גבוהות. בעבר, שימש כראש המדור הפסיכוטכני של צה"ל, בהווה, חבר בפורום מנהלי משאבי האנוש הגלובלי של החברה בלונדון.
תיאור ההרצאה: אייל יציג Case study של בניית ושיפור תהליך האיתור והמיון של מועמדים באמצעים חדשניים כפי שיושמו בחברה בארץ ועתידים לשמש את החברה הגלובלית G4S.
למידע נוסף אודות כנס הגיוס 2013 ניתן להתקשר למערכת HRus בטלפון 0722-555-225 (למתן חסויות ו/או בירורים ברישום משתתפים).
* ביטול השתתפות בהתאם לחוק ולא מאוחר יותר מ7 ימי עבודה לפני כנס הגיוס – ניתן לשנות שם משתתף ולשלוח משתתף חלופי בהודעה מראש עד למועד הכנס.